Çeka nukleerî
Çeka nukleerî an jî çeka navokî alaveke teqîndar e ku hêza rûxîner ji reaksiyonên nukleerî distîne, bi kelişînê (bi inglîzî: fission) (bombeya kelişînê), yan jî bi tevlihevkirina kelişîn û pişaftinê (bi inglîzî: fusion) (bombeya hîdrojenî). Ev her du celebên bombeyan ji hindik miqdarên madeyê çendaniyên mezin yên hêzê belav dikin. Yekem çekên nukleerî, di dema Şerê Cîhanî yê Duyem de, ji hêla Dewletên Yekbûyî ve hatin çêkirin. Du çekên nukleerî bi êrîşkirina bajarên japonî Hîroşîma û Nagazakî hatin bikaranîn. Ew demên bi tenê bûn ku di şer de çekên nukleerî hatine bikaranîn. Niha, Dewletên Yekbûyî û Rûsya xwedanên piraniya çekên nukleerî ne. Welatên din, yên xwediyên çekên nukleerî ev in: Çîn, Fransa, Keyaniya Yekbûyî, Hindistan, Îsraêl, Koreya Bakur, û Pakistan. Berê Afrîkaya Başûr xwediya çekên nukleerî bûn, lê biryar dan wan rûxînin.